དཔལ་རྡོ་འཛིར་བྱེད་དཔའ་བོ་གཅིག་པའི་བསྙེན་པའི་མཇུག་ཏུ་མེ་ལྷ་ཐབ་ཏུ་འགུགས་པའི་བསྙེན་པ་བྱ་ཚུལ་དངོས་གྲུབ་མཚོ་ཆེན་འཕེལ།
པའི་བདུད་རྩིའི་ཟེར་འཕྲེང་ཞེས་བྱ་བ་འདི་ནི་སྐུ་གསུམ་གཞལ་མེད་ཁང་དུ་འགྲོད་པའི་བཻ་ཌཱུར་ཞུན་མའི་ཐེམ་སྐས་ལས་བཅུ་གཅིག་པའོ།།།

སྐྱབས་གསུམ་ཀུན་འདུས་ཀྱི་བདག་ཉིད་བཀའ་དྲིན་གསུམ་ལྡན་གྱི་རྩ་བའི་བླ་མ་དང་ངོ་བོ་དབྱེར་མ་མཆིས་པའི་ཆོས་ཀྱི་རྒྱལ་པོ་ཅོང་ཁབ་ཆེན་པོ་ཡབ་སྲས་བརྒྱུད་པ་དང་བཅས་པ་རྣམས་ལ
གུས་པ་ཆེན་པོས་ཕྱག་འཚལ་ཞིང་སྐྱབས་སུ་མཆིའོ།།དུས་དང་གནས་སྐབས་ཐམས་ཅད་དུ་རྗེས་སུ་བཟུང་ནས་མཆོག་དང་མཐུན་མོང་གི་དངོས་གྲུབ་མ་ལུས་པ་སྩལ་དུ་གསོལ།།དེ་ལ་འདིར་དཔལ་རྡོ་རྗེ་
འཇིགས་བྱེད་ཆེན་པོའི་བསྙེན་པ་ཚད་ལྡན་དུ་སོང་བའི་གང་ཟག་གིས་དངོས་གྲུབ་སྒྲུབ་པའི་དོན་དུ་ལྷ་དབང་དུ་བྱེད་པའི་བཅུ་ཆེའི་མྱིན་བསྲེགས་བྱེད་པ་གལ་ཆེ་ཞིང་།དེའི་སྔོན་དུ་འཇིག་རྟེན་པའི་མཾ་ལྷ་ཐབ་ཏུ་འགུགས་པའི་སྔགས་ཀྱི་བསྙེན་པ་དང་།དེའི་བཅུ་ཆའི་སྦྱིན་བསྲེགས
ཀྱ་བྱ་དགོས་ཏེ།རྒྱུད་རིག་པ་མཆོག་ལས།གནོད་སྦྱིན་གྱི་བདག་པོ་བདག་འོང་བ་ནི་དངོས་གྲུབ་སྒྲུབ་པའི་རྒྱུར་འགྱུར་ཏེ།གང་གི་བདག་འོང་བར་འགྱུར་བའི་བདག་སྤྱན་དྲངས་པའི་གསང་སྔགས་བཤད་པར་བྱའོ།།མེ་ལྷས་ཕྱག་རྡོར་ལ་གསུངས་པའི་ཕྱིར་རོ་ཞེས་དང་།སྦྱིན
བསྲེགས་དངོས་གྲུབ་རྒྱ་མཚོ་ལས།དེ་ལྟར་ན་སྦྱིན་བསྲེགས་ཀྱི་དངོས་གྲུབ་སྒྲུབ་པ་ལ་ཐོག་མར་མེ་ལྷ་ཐབ་ཏུ་འགུགས་ནུས་པ་ཅིག་གལ་ཆེ་ལ།ད་ཡང་ཞེས་པ་ནས།འདི་ནི་ལྷ་དབང་དུ་བྱེད་པའི་སྦྱིན་བསྲེགས་ལྟར་བྱའོ།།ཞེས་གསུངས་སོ།།དེ་ལ་ཐོག་མར
མེ་ལྷའི་བསྙེན་པ་བྱེད་ཚུལ་ནི།གནས་ཁང་བྱི་དོར་ལེགས་པར་བྱས་ཤིང་།མདུན་དུ་བདག་བསྐྱེད་ཀྱི་མཆོད་གཏོར་ཕྱག་ལེན་ལྟར་བཤམས།མེ་ལྷ་ལ་འབུལ་བའི་ཆུ་གཉིས་ཉེར་སྐྱོད་ནང་མཆོད་གཏོར་མ་སོགས་མཁོ་བའི་ཡ་བྱད་རྣམས་འདུ་བར་བྱ།རང

སྟན་བདེ་པ་ལ་འདུག་སྟེ།འཇིགས་བྱེད་ཀྱི་བདག་བསྐྱེད་བཟླས་པ་གཏོར་འབུལ་དང་བཅས་པ་ལེགས་པར་གྲུབ་རྗེས།མེ་ལྷ་མདུན་དུ་བསྐྱེད་ཚུལ་ནི།ཨོཾ་ཧྲཱི་བྷཥྚི་ཐཱས་བསངས།ཨོཾ་སྭ་བྷ་ཝ་ས་སྟོང་པར་སྦྱངས།སྟོང
པའི་ངང་ལས་མདུན་དུ་པཾ་ལས་སྣ་ཚོགས་པདྨའི་ལྟེ་བར་རཾ་ལས་བགྲང་ཕྲེང་།དེ་ཡོངས་སུ་གྱུར་པ་ལས།མེ་ལྷ་སྐུ་མདོག་དམར་པེ།དམར་སྔོ་དཀར་བིའི་ཞལ་གསུམ་ཕྱག་དྲུག་པ།གཉུག་མར་གནས།
པཔའི་རིག་མ་དང་གཉིས་སུ་མེད་པའི་སྐུ།།ཕྱག་གཡས་ཀྱི་དང་པོ་ན་བགྲང་འཕྲེང་།གཉིས་པས་མི་འཇིགས་པ་སྦྱིན་པ།གསུམ་པ་ན་གྲི་གུག།གཡོན་གྱི་དང་པོ་ན་དབྱུག་གུ་རྩེ་གསུམ་པ།གཉིས་པ
ན་སྤྱི་བླུགས།གསུམ་པ་ན་ཐོད་པ་བསྣམས་པ།གཡོན་བརྐྱངས་པའི་སྟབས་ཀྱིས་བཞུགས་པ།ཁྲོ་བོའི་རྒྱན་རྣམས་ཀྱིས་བརྒྱན་པའི་ཐུགས་ཀར་མེ་གྲུ་གསུམ་པར་གྱིས་མཚན་པ།དམ་ཚིག་པའི
ཐུགས་ཀའི་ས་བོན་གྱི་འོད་ཟེར་ལས་སྤྲོས་པའི་ཁྲོ་བོ་འདོད་རྒྱལ་གྱིས་ཤར་ལྷོ་ནས་བསྒོམས་པ་དང་འདྲ་བའི་མེ་ལྷ་དྲང་སྲོང་གི་འཁོར་གྱིས་བསྐོར་བ་སྤྱན་དྲངས།གཡས་པས་མི་འཇིགས་པའི་ཕྱག་རྒྱས་མཐེ
བོང་གཡབ་ཅིང་།ཨོཾ་ཚུར་བྱོན་ཚུར་བྱོན་འབྱུང་པོ་ཆེ།།ལྷ་ཡི་དྲང་སྲོང་བྲམ་ཟེ་མཆོག།མཆོད་ཚོགས་གཏོར་མ་བཞེས་སླད་དུ།།འདིར་ནི་ཡང་དག་བསྙེན་པར་མཛོད།།ཨོཾ་ཊཀྐི་ཧཱུཾ་ཛཿཨོཾ་ཧཱི་བྷཥྚྲཱིཿ༨ཧཱུཾ་

ཕཊ།གིས་ཕྱིར་འབྲང་གི་འགེགས་བསྐྲད།ཨོཾ་མུངྒ་རཱ་ཛཿཨོཾ་དཎྜ་ཧཱུཾ།ཨོཾ་པདྨ་བཾ།ཨོཾ་ཁངྒ་ཧོཥྚ་འཇིགས་བྱེད་ཀྱི་ཆོ་གའི་གཞུང་ལྟར་མཆོད་པ་བསངས་སྦྱངས་བྱིན་གྱིས་བརླབས།ཨོཾ་ཨཱཿཧཱིཿཔྲ་ཝ་ར་སད་ཀ་རཾ་ཨརྨྨ་པྲ་ཏཱིཙྪ་ཧཱུཾ་སྭཱ་ཧཱ།དེ་བཞིན་དུ།
པདྱཾ་པྲ་ཏཱིཙྪ་ཧཱུཾ་སྭཱ་ཧཱ།ཨོཾ་ཨགྣེ་ཡེ་ཨ་དི་བྱཿ་བཱ་ཧཱ་ན་ཡ་ཨ་པུཥྤེ་ཨཱབྷཱ་ཧཱུཾ་ནས།ཤབྡའི་བར་མཆོད།།ཨོཾ་ཨགྣེ་ཡེ་ཨ་དི་བྱར་བཱ་ཧཱ་ནཱ་ཡེ་ཨོཾ་ཨཱཿཧཱུཾ་གིས་ནང་མཆོད་འབུལ།འཇིག་རྟེན་དབང་ཁྱུག་ཚངས་དབང་མགོན་གྱི་སྲས།།།
ཞེས་པ་ནསདེ་བས་བསྟོད་དེ་ཕྱག་ཀྱང་འཚལ།།མདུན་གྱི་མེ་ལྷའི་ཐུགས་ཀར་རཾ་ཡིག་དམར་མོས་མཚན་པར་གྱུར།རང་འཇིགས་བྱེད་དུ་གསལ་བའི་ཐུགས་ཀ་ནས་སྔགས་ཀྱི་ཕྲེང་བ་ཁ་དོག་དམར་པོ་འོད་ཟེར་དམར
པོ་འཕྲོ་བ་བྱུང་།ཞལ་ནས་ཐོན།མེ་ལྷའི་ཞལ་དུ་ཞུགས།ཐུགས་ཀ་ར་རཾ་ཡིག་གི་མཐར་གཡས་བསྐོར་དུ་འཁོད་པ་ལས་སླར་ཡང་སྔགས་ཀྱི་ཕྲེང་པ་མེ་ལྷའི་ལྟེ་བ་ནས་ཐོན།རང་གི་ལྟེ་བར་ཞུགས་འགལ་མེའི་འཁོར་ལོ་ལྟར
འཁོར་ཞིང་སྔགས་ཕྲེང་ས་བོན་དང་བཅས་པ་ལས་འོད་ཟེར་ལྕགས་ཀྱུ་ལྟ་བུ་ཕྱོགས་བཅུར་འཕྲོས་པས་ཕྱོགས་བཅུའི་འཇིག་རྟེན་གྱི་ཁམས་ན་བཞུགས་པའི་མྱེ་ལྷ་བཅུ་གཉིས་ལྷ་སོགས་པའི་སྐུའི་རྣམ་འགྱུར་མི་འདྲུ་བ་ཇི།
སྙེད་ཅིག་བཞུགས་པ་ཐམས་ཅད་སྤྱན་དྲངས།སྔགས་ཕྲེང་ས་བོན་དང་བཅས་པ་ལ་ཐིམ་པར་གྱུར།རྒྱུད་རིག་པ་མཆོག་ལས་གསུངས་པའི་མེ་ལྷ་ཐབ་ཏུ་འགུག་པའི་སྔགས་ནི།ཨོཾ་ཧྲཱིཿཥྚྲྀ་བྷྱཿཨོཾ་ཨགྣེ་ཡེ་དེ་བ་ཏཱ་ཡ།བྷུ་བ་ཏ་ཡེ་ཛྭ་ལི་ནི་སྭཱ་ཧཱ།

ཞེས་པ་རྟགས་མ་བྱུང་གི་བར་བཟླ་བར་བྱའོ།།ཐུན་འཇོག་ཁར་ཡིག་བརྒྱ་བརྗོད་གཏོར་འབུལ་ནི།གཏོར་མ་ནང་མཆོད་ལྟར་བྱིན་གྱིས་བརླབས་ཏེ་མེ་ལྷའི་སྔགས་ལ།ཨ་ཀཱ་རོ་བཏགས་པ་ལན་གསུམ་དུ་ཕུལ།ཉེར་སྤྱོད་ལྔས་མཆོད།མེ་སྟེ་བསྲེག།བྱ།།
ཟ་བའི་ལྷ།།ཞེས་སོགས་ཀྱི་བསྟོད།མཆོད་སྦྱིན་གཏོར་མ་འདི་བསྒོམས་ལ།།ཞེས་སོགས་ཀྱིས་འཕྲིན་ལས་བཅོལ།གོང་ལྟར་མཆོད་བསྟོད་བྱ།ཡེ་ཤེས་པ་རང་བཞིན་གྱིས་གནས་སུ་གཤེགས།དམ་ཚིག་པ་རང་ཉིད་ལ་ཐིམ་པར་གྱུར།ཅེས་
པ་འདི་གསེར་ཁང་རིན་པོ་ཆེས་གསུངས་པ་ཡིན་ནོ།།འདིའི་བསྙེན་པ་མ་གྲུབ་པར་ཡེ་ཤེས་པ་གཤེགས་གསོལ་མི་བྱ་བར་ཐུན་ཕྱི་མ་རྣམས་སུ་དམ་ཡེ་གཉིས་ཀ་སྔར་ཡོད་གསལ་བཏབ་ཀྱིས་ཚུལ་དུ་བྱ་ཞིང་།ཐུན་བཞི་ཀར་བདག་བསྐྱེད་དེས་ཅན་དུ་མ་དགོས་ཀྱང་བྱས་ན་ཕུན
སུམ་ཚོགས་ཤིང་དམ་པ་གོང་མའི་ཕྱག་ལེན་ཀྱང་ཡོད།ཐུན་མཐར་འབུལ་རྒྱུའི་གཏོར་མ་ནི་ཤ་ཆང་སོགས་ཡེ་མ་འདྲེས་པ་ཙམ་དཀར་ལ་དཀར་གསུམ་གྱིས་སྦགས་པའི་ཏམ་བུ་ལ་སྒོར་རྒྱན་སོགས་མེད་པ་རྩེར་མེ་ཏོག་ཁ་འབུས་ཀྱི་རྣམ་པ་ཅན་བྱ་བ་ཕྱག་ལེན་ལྟར་དང་།།
བསྙེན་གྲངས་འབུམ་ཕྲག་གཅིག་བཟླ་ཞིང་གྲངས་རྫོགས་པའི་ནུབ་ས་སིབ་ནས་སང་ཉི་མ་མ་ཤར་བར་བཅུ་ཆ་ཁྲི་ཕྲག་གཅིག་ངེས་བཟུང་དུ་འགྲོ་བ་བྱ་དགོས་ཤིང་འདོན་སྒྲེགས་འོག་ཏུ་གསལ་བ་ལྟར་རོ།།ཅེས་དཔལ་རྡོ་རྗེ་འཇིགས་བྱེད་ཀྱི་བསྙེན་པའི་མཇུག་ཏུ་མེ་ལྷ་ཐབ་ཏུ་འགུག་པའི
བསྙེན་པ་བྱ་ཚུལ་གསེར་ཁ་རིན་པོ་ཆེའི་གསུངས་ལ་ལག་ལེན་གྱི་ཟུར་འདེབས་ཕྲན་བུ་དང་བཅས་རང་གཞན་ཡོངས་ལ་ཕན་ཕྱིར་གཤིན་རྗེ་གཤེད་ཀྱི་རྣལ་འབྱོར་པ་གླིང་སྦྲུལ་མིང་འཛིན་པ་བློ་བཟང་ལུང་རྟོགས་བསྟན་འཛིན་འཕྲིན་ལས་སུ་འབོད་པ་བདག་རང་ལོ་ཉེར་ལྔ་པ་

ལྕགས་འབྲུག་ཡོར་ལྷ་མཆོག་འདི་ཉིད་ཀྱི་བསྙེན་ཆེན་རྗོད་སྐབས་བསྙེན་པའི་མཐུན་མཚམས་སུ་སྦྱར་བ་འདིས་ཀྱང་ཚེ་རབས་ཀུན་ཏུ་འཇམ་དཔལ་ཞི་ཁྲོས་མཉེས་བཞིན་རྗེས་སུ་འཛིན་པའི་རྒྱུར་གྱུར་ཅིག།རེ་གཟིགས་འདི་ཡང་སྡོད་མིན་ལོག་ལྷ་ཅན་གྱིས་མིག་ལམ་དུ་གྱུར་ན་བཀའ་།
རྗོསྡོད་ལས་གཤིན་དྲེགས་པ་ཕོ་མོའི་ཚོགས་ཀྱིས་ལོ་དུས་ལས་མ་འགྱངས་པར་སྙིང་ཁྲག་འཐུང་བར་འགྱུར་བ་གདོན་མི་ཟ་བས་ཀུན་གྱི་བག་དང་ལྡན་པ་མཛོད་ཅིག།